b'\n_START_ARTICLE_\nEnya\n_START_SECTION_\n\xc5\xbdivot\n_START_PARAGRAPH_\nEnya je \xc5\xa1esto od ukupno devetero djece oca Lea i majke Maire Brennan. Ima \xc4\x8detiri sestre (M\xc3\xa1ire/Moya, Olive, Deirdre i Bridin) te \xc4\x8detiri brata (Ciaran, P\xc3\xb3l, Leon i Bartley). Djetinjstvo je provela u Gaoth Dobhair. Do svoje tre\xc4\x87e godine je odrastala u potpunom irskom-jezi\xc4\x8dnom okru\xc5\xbeenju. U dobi od 11 godina po\xc4\x8dela je zajedno sa svojim sestrama svirati glasovir u jednom samostanu, uglavnom klasi\xc4\x8dnu glazbu. Kasnije je posje\xc4\x87ivala internat._NEWLINE_Po zavr\xc5\xa1etku \xc5\xa1kolovanja pristupa obiteljskom sastavu Clannad gdje \xc4\x87e ostati kratko vrijeme. Nedugo zatim napu\xc5\xa1ta sastav zajedno s Nick Ryan, tada\xc5\xa1njim producentom sastava te odlazi \xc5\xbeivjeti s njim i njegovom \xc5\xbeenom Roma Ryan u Artene, sjeverno od Dublina. Od 1997. Enya \xc5\xbeivi u Dublinu u jednom malom dvorcu imenom "Manderely Castle" (prije "Ayesha Castle"). Dvorac je Enya nazvala po dvorcu iz njenog omiljenog filma "Rebecca"._NEWLINE_Unato\xc4\x8d slavnoj karijeri Enya je odlu\xc4\x8dila voditi normalan \xc5\xbeivot zbog \xc4\x8dega se rijetko pojavljuje u medijima.\n_START_SECTION_\nGlazba\n_START_PARAGRAPH_\nNajprije je svirala u obiteljskom sastavu Clannad sa svojom bra\xc4\x87om i sestrama te oba ujaka. Sredinom 80-ih zapo\xc4\x8dinje svoju solo karijeru. Tekstove je pisala Roma Ryan, a za produkciju je bio odgovoran Nick Ryan. Me\xc4\x91unarodni proboj je ostvarila pjesmom "Orinoco Flow" (Sail away) koja je bila na 1. mjestu u Velikoj Britaniji te na drugom u Njema\xc4\x8dkoj. Pri tome je njezin album "Watermark" bio me\xc4\x91u 10 najuspje\xc5\xa1nijih u Europi. Uspje\xc5\xa1nost albuma "Watermark" su dosegli i njezini sljede\xc4\x87i albumi: "Shepehrd Moons(1991.), The Celts (izdan 1986., a 1992. je do\xc5\xbeivio me\xc4\x91unarodno reizdanje), i Greatest-Hits-Platte Paint the Sky with Stars (1997.)_NEWLINE_Singl "Only Time" u filmu "Slatki studeni" je bila pozadinska glazba u jednoj klju\xc4\x8dnoj sceni, ali u po\xc4\x8detku pjesma nije ostvarila ve\xc4\x87i uspjeh. Svjetski poznata je postala nakon teroristi\xc4\x8dkog napada 11. rujna 2001., kao glazbena pozadina tijekom televizijskog prijenosa. Pjesma "Only Time" je u\xc5\xa1la u top 10 na "US Billboard Charts", dok je album "A Day Without Rain" dosegao \xc4\x8dak 2. mjesto. 2001. Enya je osvojila nagradu "Echo" za najuspje\xc5\xa1niji svjetski singl na njema\xc4\x8dkom tr\xc5\xbei\xc5\xa1tu te nominaciju za najuspje\xc5\xa1niji album._NEWLINE_U sije\xc4\x8dnju 2002. objavila je pjesmu "May it be", koja pripada pozadinskoj glazbi prvog dijela trilogije Gospodar prstenova: Prstenova dru\xc5\xbeina. Pjesma "May it be" je \xc4\x8dak bila nominirana za nagradu Oscar. 2005. Enya objavljuje album "Amarantine" na kojem po prvi put Enya pjeva na umjetnom jeziku Loxian kojeg je izmislila Roma Ryan._NEWLINE_20. studenog 2009. iza\xc5\xa1ao je njezin studijski album "The Very Best Of Enya" koji sadr\xc5\xbei kompilacije koje je osobno izabrala Enya. Album je postigao veliki uspjeh._NEWLINE_20. studenoga 2015. u izdanju Warner Bros. Recordsa iza\xc5\xa1ao je Enyin najnoviji studijski album, pod nazivom Dark Sky Island'